《过林口市》
宋代·董嗣杲

浮泥踏着软，危坡倩谁累。
家家翠岚压，此是林口市。
山中何清孤，聚落颇填委。
快果甘如饴，浊醪淡如水。
只是石眼泉，聊慰行子齿。
此景自献酬，此市亦清美。
纷纭趁墟者，未晓听钟起。
盛传有畸翁，韬晦翠樾里。
姓名素不闻，十载安所止。
多言风月夜，吟啸传远迩。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。